Яна піша: “Калі я была маладзей, я пачала больш усведамляць экалагічныя праблемы. Я багата чытала, але пераважна не-хрысціянскіх аўтараў. Амерыканскі эколаг Альда Леапольд сказаў, ‘Адным з пакаранняў экалагічнае адукацыі ёсць тое, што самотны чалавек жыве ў свеце ранаў’. Калі я прачытала тое, расплакалася і падумала ‘Гэта пра мяне: я жыву сама, й больш ніхто не разумее гэтага свету ранаў’. Але пазней я адкрыла, што ёсць іншыя людзі, што неслі той самы цяжар - я не была асамотненаю. Актуальна я частка тлуму людзей, у тым ліку Tearfund, якія зацікаўленыя клопатам пра Божую зямлю”.